VS002466
Datum: 1997-10-06T02:00:00.000+02:00
datum_sodbe_i_stopnje: 2008-06-17T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe skočnega sklepa in stopala in njihove posledice - poškodbe kolena in goleni in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice
fischer: hudi primeri
odskodnina: 141.500 EUR
opombe: II Ips 743/2008. Revizija tožene stranke je bila zavrnjena.
sodisce: Vrhovno sodišče

## Oškodovanec

Moški, ob škodnem dogodku je bil star 23 let, vrhunski športnik, nesreča je bistveno vplivala na njegovo poklicno in športno pot. Izgubil je službo v SV, saj dela, ki ga je opravljal kot član padalske reprezentance Ministrstva za obrambo, ne more več opravljati. Zato zdaj dela kot poslovodja in ima svoj s.p.

## Ponesrečenec

Mlad moški.

## Škodni dogodek

Nesreča pri delu (trening padalcev Slovenske vojske, figurativni skoki z višine 3000 m); poškodba pri doskoku s padalom.

## Poškodba

Zlom leve stegnenice, zlom levega notranjega gležnja, zlom levih osnovnih členkov 2. in 3. prsta levega stopala, zlom desne skočne kosti, rana na desni nogi, poškodba levega mečničnega živca, udarnina pljuč, natrganje notranjega meniskusa kolena, nateg prednje križne vezi.

## Telesne bolečine

39.500 EUR Hude bolečine – neprestane 42 dni, kumulativno pa 7 tednov, občasne hude – 1 teden; lažje bolečine – 14 mesece in 3 tedne, občasne lahke bolečine zaradi zloma desne skočne kosti pa bo trpel doživljenjsko, če se ne bo odločil za operativno zdravljenje, zatrditev sklepa.

#### Hospitalizacija

skupaj 124 dni, od tega 38 dni v intenzivni terapiji; 7 operacij v splošni anesteziji.

#### Ambulantno zdravljenje

pregledi pri splošnem zdravniku

#### Rehabilitacija

1 leto fizioterapija doma, v zdravilišču in bolnišnici

#### Nevšečnosti med zdravljenjem

po prevozi iz bolnišnice v Puli na Jesenice je prišlo do poslabšanja dihanja, zato je bila potrebna intubacija, predihavanje, s pomočjo aparata, na pljučih se je razvil ARDS, difuzni edem pljučnih mehurčkov s prestopom tekočine v male dihalne poti in pljučna embolija, huda motnja strjevanja krvi (DIC), urgentna gastoskopija, huda sepsa zaradi venskega katertra, 39 dni povišana telesna temperatura do 40,2 ºC, mrzlice, ponovna priključitev na umetno predihavanje pljuč 27 dni po poškodbi, ponoven zagon okužbe krvi, ponovne tempreture do 40,2 ºC, okužena kri je prizadela funkcije ledvic in jeter, odpoved več organskih sistemov hkrati, pljučnica, torakalna drenaža (18 dni), 5 dni jemnaja imunoglobulinov, 40 dni jemanja antibiotikov, zaradi katerih je prišlo do pojava hude alergije s koprivnico, driske, 62 RTG slikanj, CT, obsevanje predela spolnih organov, splošne anestezije 7x, 42 dni popolne odvisnosti od negovalnega osebja, saj ni smel vstati iz postelje, transfuzije, prejemanje sredstev proti strjevanju krvi, številni odvzemi krvi, infuzije, jemanje pomirjeval, 1 mesec elektrostimulacij mečničnega živca, 21 pregledov pri specialistih in splošnem zdravniku, 11 mesecev je imel kovinski material v golenici, 2 leti in 2 meseca pa ploščo na stegnenici, mavec na nogi 2 meseca, 1 mesec gnojni iztok iz levega stegna, 3 mesece zunanji oporni aparat na stegnu, zaradi gnojenja ob vijakih, hoja z berglami 4 mesece, otiščanci na stopalih. 14 mesecev bolniške odsotnosti.

## Strah

37.500 EUR Intenziven primarni strah ob nezgodi nekaj minut; hud sekundarni strah – do konca reanimacijskega in diagnostičnega postopka ter med zdravljenjem zaradi strahu pred smrtjo zaradi sepse in pred zadušitvijo, zaradi hudega dihalnega napora, težkega odkašljevanja – dober mesec; od tedaj dalje lažji strah za zdravje, pred ponovnimi zdravstvenimi zapleti, pred operacijami, zaradi nezaraščanja zloma na skočnici; v bolnišnici jemal je pomirjevala

## Zmanjšanje življenjske aktivnosti

59.000 EUR Utrpel je trajne anatomske posledice – deformacijo stegnenice, zadebelitev, skrajšavo noge za 1,5 cm, brazgotino mišice, podkožja in kože na levem stegnu; na desnem skočnem sklepu ima deformacijo skočnice in skočnega sklepa z artrozo, spremenjeno strukturo kosti; na levem kolenu ima podaljšano sprednjo križno vez, zmanjšan meniskus; povečan je volumen stegna; na prsnem košu ima brazgotine cele debeline prsne stene, deformirana je V. Stopalnica, zadebeljene osnovne členke prstov na nogi na mestu zloma; ima spuščeno, plosko stopalo, mineralni del kostnega tkiva v kosteh skočnega sklepa je zmanjšan. Utrpel je funkcionalne posledice – 9% zmanjšana gibljivost levega kolka, 17% levega kolena, 10% levega in 90% desnega skočnega sklepa, 20% zmanjšana groba moč stegna in goleni. Zmanjšana je občutljivost brazgotin, koža na goleni in stopalu je manj občutljiva ali neobčutljiva. Groba moč mišic iztegovalk levega stopala je zmanjšana za 40%. Desni skočni skep je nestabilen. Izgubil je službo v SV, saj dela, ki ga je opravljal kot član padalske reprezentance Ministrstva za obrambo, ne more več opravljati. Zato zdaj dela kot poslovodja v očetovem lokalu in ima svoj s.p. Poklica natakarja za katerega je izučen, ne more opravljati. Pred poškodbo je dnevno tekel (tudi na smučeh) in plaval v sklopu večurnih dnevnih treningov, 4 do 5x tedensko je bil v fitnesu; zdaj ne more več teči, v fitnesu ne more več dvigati uteži, pozimi ne more teči na smučeh, saj mu noga kleca. Za dolgo in hitro hojo je 90% manj zmožen kot prej. Oviran je pri klečanju, delu v počepu. Kolesari lahko s počasnim tempom do 1 ure. Košarke in nogometa ne more igrati, pri tenisu lahko igra samo ob lepih podajah. Dvigne lahko do 5 kg, a nositi bremen ne more. S padalom ne more več skakati. Življenjskih ciljev, ki si jih je zadal, ne bo dosegel, zato duševno trpi.

## Skaženost

8.000 EUR Vidne brazgotine na stegnu, prsnem košu, kolenu, stopalih, deformacija skočnega sklepa in stopala, ki so vidne, ko nosi krahjša oblačila; nosi lahko le določene modele čevljev in ima podložke za peto na obeh nogah. Hoja je nestabilna, mišice na levi zunanji strani stegna so odmrle, zato hodi omejeno, nogo polaga, kar se opazi. Manj je gotov v odnosu z ženskami.

---

ZOR člen 200.